[…] Оьрсийн къомах боцу дукха нах бу оьрсий а хилла, Iаш, иштта Iаьмеркахой хилларш а бу, французаш а, немцой а. Яккхийчу пачхьалкхашна юкъадахийтинчу кегийчу къаьмнийн меттанаш цхьана а Iедало ца Iалашдина я дийр а дац – цунна хьо шен пачхьалкхан халкъах дIа а ийна, цу халкъан мотт а буьйцуш, цуьнан культурехь волу гражданин хилар деза. Цунна – цу пачхьалкхана – хьо цхьана къоман векал ца оьшу, белхан куьйгаш оьшу. Изза хилла индейцех а, тувинцех а, хантех, мансех а: массо а Иван а, Николай а, Сергей а хилла.